Bobby Sands - Wikipedia, entziklopedia askea.

# Bobby Sands

### Wikipedia(e)tik

Belfasteko Sinn Féinen egoitza bateko murala, Bobby Sands irudiarekin.

Robert Gerard Sands (gaelikoz Roibeard Gearóid Ó Seachnasaigh) edo Bobby Sands (1954ko martxoaren 9a - 1981eko maiatzaren 5a) Ipar Irlandako IRAko kide izan zen, gose-greba baten ondorioz gartzelan hil zen. Poliziaren aurka tiro egin zuen pistola eduki izanagatik zigortuta, Maze espetxean sartu zuten. Estatus politikoa lortzeko asmotan, gose-grebari ekin zioten hainbat presok, Bobby Sands buru zutela. Gose-grebak iraun zuen bitartean, Erresuma Batuko parlamentuko kide hautatu zuten Bobby Sands. Alabaina, jan gabe 66 egun eman ondoren, zendu zen. Gorputza 100.000 lagunek jararitu zuten hilerrirako bidean.

## [aldatu] Idatziak

Espetxean zelarik, Sandsek hainbat gutun eta artikulu argitaratu zituen An Phoblact/Republican News aldizkari errepublikanoan, "Marcella" gaitzizena erabiliz.

Liburuetan ere argitaratu dituzte bere lan batzuk:

- Skylark Sing Your Lonely Song
- One Day in My Life
- Diary

Sandsek "Back Home in Derry" abestia ere idatzi zuen, gerora Christy Moorek abestuko zuena. Euskal Herrian Anje Duhaldek horren euskarazko bertsioa ere grabatu du: "Derrira itzuli nahi nuke".

## [aldatu] Ikus, gainera

- Irlandar ezagunak

## [aldatu] Kanpo loturak

- Bobby Sands Egun bat nire bizitzan. Txalaparta, 1991
- Bobby Sands Lau poema. Susa-23/24 / Itzalpeko ahotsak (1989-ekaina)

"http://eu.wikipedia.org../../../b/o/b/Bobby_Sands_2dc2.html"(e)tik eskuratuta

Kategoriak: Irlandarrak • Ipar Irlandako gatazka • 1954ko jaiotzak • 1981eko heriotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Deutsch
- English
- Español
- Français
- Gaeilge
- Hrvatski
- Italiano
- Nederlands
- ‪Norsk (bokmål)‬
- Polski